

***MAES GWASANAETH: GWASANAETHAU PLANT A THEULUOEDD***

***ADRAN: CYNHWYSIANT***

***ISADRAN: Gwasanaeth Cymorth Synhwyraidd a Chyfathrebu (SenCom)***

**GWASANAETH NAM AR Y GOLWG (GNG)**

**TEITL Y SWYDD: 2 x Cynorthwyydd Addysgu Arbenigol (GNG) – Cyfrwng Cymraeg**

**CYFLOG: Gradd 6**

**ORIAU/WYTHNOS: 32.5 awr**

Bydd dyletswyddau'r cynorthwyydd dysgu ac addysgu arbenigol yn cynnwys cynllunio gweithgareddau dysgu, eu paratoi a’u cyflwyno, a bydd monitro, asesu, cofnodi ac adrodd yn nodweddion allweddol o’r dyletswyddau hyn. Mae cefnogi ethos cynhwysol i bob dysgwr, lle bo cynnydd, cyrhaeddiad a disgwyliadau addysgol yn cyd-fynd â'u hoedran a'u proffiliau gallu, yn allweddol ar gyfer y rôl hon. Yn bennaf, amcan y swydd hon yw cefnogi Athrawon Cymwysedig Nam ar y Golwg ac Arbenigwyr ar Gymhwysiad wrth gefnogi mynediad at ddysgu ac addysg, sgiliau byw'n annibynnol, a sgiliau symudedd a chyfeiriadaeth cynnar ymhlith plant a phobl ifanc â nam ar eu golwg.

Mae'r cynorthwyydd dysgu ac addysgu arbenigol yn sicrhau bod plant a phobl ifanc yn datblygu sgiliau priodol yn y defnydd o offer arbenigol ac adnoddau ac mae'n cefnogi'r defnydd o dechnoleg ddigidol mewn gweithgareddau dysgu.

Mae'r cynorthwyydd dysgu ac addysgu arbenigol yn cefnogi datblygiad dysgwyr o fewn rhaglenni gwaith y cytunwyd arnynt (Braille/print) gyda ffocws allweddol ar lythrennedd, rhifedd a llesiant. Mae cynnydd mewn meysydd targed yn cael ei fonitro a'i werthuso'n agos er mwyn rhoi adborth gwrthrychol a chywir i athrawon.

Mae'r cynorthwyydd dysgu ac addysgu arbenigol yn paratoi gweithgareddau/ rhaglenni dysgu penodol, yn eu cynllunio ac yn eu rheoli, ac yn sicrhau bod y dysgwr yn magu hyder ac annibyniaeth yn yr ysgol, y cartref a'r gymuned ehangach. Bydd yr ymgeisydd llwyddiannus yn dysgu llythrennedd Braille yn y Gymraeg a'r Saesneg.

Gellir cael dealltwriaeth well o anghenion y plant a fyddai'n cael eu cefnogi drwy'r rôl hon, yn y fan hon - [Curriculum Framework for Children and Young People with Vision Impairment | RNIB | RNIB](https://www.rnib.org.uk/professionals/health-social-care-education-professionals/education-professionals/curriculum-framework-for-children-and-young-people-with-vision-impairment/)

Oherwydd natur y rôl hon, rhaid eich bod yn gallu teithio'n annibynnol i fodloni gofynion y swydd. Mae gofyn i chi feddu ar drwydded yrru lawn a chael mynediad at gerbyd.

Byddai'r penodiad yn amodol ar eirda llwyddiannus a gwiriad manylach gan y Gwasanaeth Datgelu a Gwahardd.

Am drafodaeth anffurfiol am y swydd hon, cysylltwch â Sarah Hughes, Pennaeth Gwasanaeth Nam ar y Golwg SenCom. Sarah.Hughes@torfaen.gov.uk

Mae'r swyddi hyn yn ddarostyngedig i Gais am Ddatgeliad Safonol/Manylach gan y Gwasanaeth Datgelu a Gwahardd

**Mae sgiliau iaith Gymraeg yn hanfodol ar gyfer un o'r swyddi hyn, o leiaf. Mae croeso i chi gyflwyno’ch cais yn y Gymraeg neu’r Saesneg. Bydd pob cais yn cael ei drin yn gyfartal.**

Anfonwch geisiadau wedi eu cwblhau i recruitment@torfaen.gov.uk. Neu anfonwch y ffurflen gais at: Y Tîm Recriwtio, Llawr 4, Y Ganolfan Ddinesig, Pont-y-pŵl, Torfaen NP4 6YB.

**Dyddiad Cau: Dydd Gwener 23 Chwefror 2024**

**Dyddiad Tynnu'r Rhestr Fer: Dydd Llun 26 Chwefror 2024**

**Dyddiadau'r Cyfweliadau: Dydd Llun 4 Mawrth 2024**

**Cyfeirnod y Swydd:**